Freia påskeegg

Freia påskeegg er et sjokoladeegg fra Kraft Foods fylt med hvit melkekrem. Egget er laget av Freia Melkesjokolade, med melkekrem inni. Eggene er en adapsjon av Cadbury Creme Egg, produsert av den britiske sjokoladeprodusenten Cadbury, som ble kjøpt av Freias eierselskap Kraft Foods i september 2009. 

Markedsføring/salg
Emballasjen er utformet som en helt vanlig eggepakke, som inneholder fire egg og tidligere to oransje eller lilla skjeer. Eggene kom på markedet første gang i 1999. Det ble solgt i underkant av 7 millioner enkeltegg i 2009. Freia påskeegg selges kun i en begrenset periode fra ca en måned før påske – til ca to uker etter. Salgsperioden er avhengig av hvor mye den enkelte forhandler har kjøpt inn.

Eksterne lenker
  Presentasjon på Freias hjemmeside

Kategori:Freia
Kategori:Sjokolade
Kategori:Påske i populærkultur
Kategori:Varemerker